《雨阻秦溪宿马养拙林下》
宋代·孙锐

棹入江村暮，扣门求友生。
青衫新鹿梦，白发旧鸥盟。
巷僻苔痕滑，林深鸟舌清。
共寻物外味，溪上老渔声。

作者简介：孙锐，吴江平望（今属江苏）人。度宗咸淳十年（一二七四）进士，授庐州佥判。时元兵南侵，愤贾似道误国，挂冠归。端宗景炎二年卒，年七十九。遗著由友人赵时远于元至元十八年（一二八一）编为《孙耕闲集》。事见本集卷首赵时远序及卷末《耕闲孙先生墓志铭》。